
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 831 

25 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύναψη πέντε (5) συμβάσεων μίσθωσης έργου από 

την Περιφέρεια Δυτικής Ελλάδας. 1 

Μετακινήσεις εκπαιδευτικών και μαθητών στο εξω¬ 
τερικό στο πλαίσιο υλοποίησης ευρωπαϊκών προ¬ 
γραμμάτων και ευρωπαϊκών δραστηριοτήτων.... 2 
Επιδότηση ενοικίου έτους 2007 δικαιούχων του Ορ¬ 
γανισμού Εργατικής Κατοικίας. 3 


ΑΠΟΦΑΣΕΙ Σ 

Αριθμ. 19629 (1) 


Σύναψη πέντε (5) συμβάσεων μίσθωσης έργου 
από την Περιφέρεια Δυτικής Ελλάδας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δια¬ 
τάξεις» (ΦΕΚ 206/τ.Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98/τ.Α'). 

γ) Της παρ. 3 του άρθρου 22 του ν. 2362/1995 «Περί 
Δημοσίου Λογιστικού, Ελέγχου των Δαπανών του Κρά¬ 
τους» (ΦΕΚ 247/τ.Α'). 

δ) Τις διατάξεις των άρθρων 5 και 6 του π.δ. 164/ 
14.7.2004 (ΦΕΚ 134/τ.Α'/19.7.2004) «Ρυθμίσεις για τους 
εργαζομένους με σύμβαση ορισμένου χρόνου στο δη¬ 
μόσιο τομέα». 


ε) Του π.δ. 373/1995 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών, στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ 201/τ.Α'). 

στ) Του π.δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57/τ.Α'). 

ζ) Της παρ. 51 του άρθρου 1 του 2412/1996 «Μεταφο¬ 
ρά αρμοδιοτήτων από το Υπουργ. Συμβούλιο σε άλλα 
Κυβερνητικά Οργανα και άλλες διατάξεις» (ΦΕΚ 123/ 
τΑ'/17.6.1996). 

2. Την υπ’ αριθμ. ΔΙΠΠ/Φ.ΕΓΚΡ.1/139/5346/29.3.2007 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ όπως αυτή ισχύει (άρθρο 1 παρ. 51 
ν. 2412/1996). 

3. Την υπ’ αριθμ. 426/2006 γνωμοδότηση του Γ' Τμή¬ 
ματος του Νομικού Συμβουλίου του Κράτους ότι πρό¬ 
κειται για γνήσιες συμβάσεις μίσθωσης έργου και δεν 
υποκρύπτεται εξαρτημένη εργασία. 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/τ.Β') κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», όπως τροποποιήθηκε με την 
υπ’ αριθμ. 5733/ΔΙΟΕ 179/9.2.2006 όμοια (Β' 204). 

5. Το υπ’ αριθμ. 1078484/5796/699/Β0014/12.10.2004 έγγρα¬ 
φο του Υπουργείου Οικονομίας και Οικονομικών που αφο¬ 
ρά την υπαγωγή σε ΦΠΑ σύμβασης ανάθεσης έργου. 

6. Το γεγονός ότι από την εν λόγω απόφαση προκα- 
λείται δαπάνη ποσού εξήντα χιλιάδων (60.000) ευρώ η 
οποία θα αντιμετωπιστεί από τον Προϋπολογισμό του 
ΥΠ.ΕΣ.Δ.Δ.Α. και ειδικότερα από τη γραμμένη πίστωση 
στον ΚΑΕ 3299 του ειδικού φορέα 07-110, αποφασί¬ 
ζουμε: 

1. Την ανάθεση έργου με σύμβαση μίσθωσης, σύμφω¬ 
να με τις ανωτέρω διατάξεις και το άρθρο 681 ΚΕ του 
Αστικού Κώδικα, σε πέντε (5) άτομα Δευτεροβάθμιας 
Εκπαίδευσης από την Περιφέρεια Δυτικής Ελλάδας. 

2. Το έργο που ανατίθεται στα άτομα αυτά έχει ως 
αντικείμενο τη συλλογή στοιχείων για: 

α) Την κατηγοριοποίηση ανά χώρα προέλευσης, φύλ¬ 
λο και ηλιακή πυραμίδα ώστε να καταστεί δυνατή η 
περαιτέρω αξιοποίηση των στοιχείων αναφορικά με 
τις απαιτήσεις για εποχιακή εργασία υπηκόων τρίτων 
χωρών, καθώς και αιτημάτων χορήγησης και ανανέω¬ 
σης αδειών διαμονής σε μέλη διοικητικού συμβουλίου, 
διαχειριστές και προσωπικό εταιρειών σύμφωνα με τις 
διατάξεις των άρθρων 16 και 17 του ν. 3386/2005. 

β) Την ταξινόμηση και κατηγοριοποίηση των αιτήσεων 
για χορήγηση και ανανέωση άδειας διαμονής σε υπη¬ 
κόους τρίτων χωρών που μετακινούνται από επιχείρη¬ 
ση εγκατεστημένη σε κράτος- μέλος της Ευρωπαϊκής 
Ένωσης ή του Ευρωπαϊκού Οικονομικού χώρου με σκοπό 
την παροχή υπηρεσίας, σύμφωνα με τις διατάξεις του 
άρθρου 18 του ν. 3386/2005. 

γ) Την επεξεργασία των αιτημάτων για άδεια διαμονής, 
για άσκηση ανεξάρτητης οικονομικής δραστηριότητας σύμ¬ 
φωνα με τις διατάξεις του άρθρου 24 του ν. 3386/2005. 

δ) Την ταξινόμηση και αξιολόγηση των αιτήσεων για 
χορήγηση άδειας διαμονής για ανάπτυξη επενδυτικής 
δραστηριότητας, σύμφωνα με τις διατάξεις του άρθρου 
26 του ν. 3386/2005. 

ε) Την συλλογή, επεξεργασία και ταξινόμηση των στοι¬ 
χείων για την χορήγηση άδειας διαμονής για λόγους 
σπουδών, σύμφωνα με τις διατάξεις του άρθρου 28 του 
ν. 3386/2005. 

στ) Την κατηγοριοποίηση και την επεξεργασία των 
αιτήσεων για την χορήγηση άδειας διαμονής σε οικο¬ 
νομικά ανεξάρτητα άτομα, σύμφωνα με τις διατάξεις 
του άρθρου 36 του ν. 3386/2005. 

ζ) Την ταξινόμηση και επεξεργασία των αιτήσεων για 
χορήγηση και ανανέωση των αδειών διαμονής σε αντα¬ 
ποκριτές ξένου τύπου, σύμφωνα με τις διατάξεις του 
άρθρου 38 του ν. 3386/2005. 

η) Την αξιολόγηση και κατηγοριοποίηση των αιτήσε¬ 
ων για χορήγηση και ανανέωση αδειών διαμονής σε 
λειτουργούς των γνωστών θρησκειών, σύμφωνα με το 
άρθρο 39 του ν. 3386/2005. 

Το έργο θα εκτελεστεί εφάπαξ, υπό την έννοια ότι 
αποβλέπει στην ηλεκτρονική και φυσική ταξινόμηση των 
ανωτέρω στοιχείων προκειμένου να καταστεί δυνατή 
η περαιτέρω αξιοποίησή τους και η διασφάλιση της 
λειτουργικότητάς τους. 

3. Το έργο αυτό θα πρέπει να ολοκληρωθεί σε δώδεκα 
(12) μήνες. 

4. Το έργο αυτό θα εκτελείται στην έδρα των αρ¬ 
μοδίων Διευθύνσεων Αστικής Κατάστασης και Αλλο¬ 
δαπών και Μετανάστευσης της Περιφέρειας Δυτικής 
Ελλάδας. 

5. Το έργο που περιγράφεται αναλυτικά στην παρά¬ 
γραφο 1 α, β, γ, δ, ε, στ, ζ και η, συντελείται στα πλαίσια 
του ν. 3386/2005 ειδικότερα στις ανάγκες που προκύ¬ 
πτουν με τις ρυθμίσεις που εισάγουν οι διατάξεις αυτές 
και οι οποίες δεν έχουν αποτελέσει αντικείμενο στις 
μέχρι τώρα απασχολήσεις των υπηρετούντων υπαλλή¬ 
λων, στα πλαίσια των συνήθων καθηκόντων τους. 

Επίσης οι ανάγκες αυτές δεν είναι δυνατόν να αντιμε¬ 
τωπιστούν από το προσωπικό που υπηρετεί στην Περι¬ 
φέρεια, δεδομένου ότι οι νέες ρυθμίσεις προϋποθέτουν 
για την ολοκλήρωση της εφαρμογής τους, την εντός 
τακτού χρόνου συλλογή και επεξεργασία των στοιχείων 
που αναφέρονται ανωτέρω και αποτελεί έκτακτη υπη¬ 


ρεσιακή ανάγκη, η οποία θα εκτελεστεί εντός δωδεκά¬ 
μηνου χρονικού διαστήματος, το οποίο θα εξαντλήσει 
το αντικείμενο του έργου. Κατά συνέπεια το ανωτέρω 
αντικείμενο της μίσθωσης έργου δεν καλύπτει πάγιες 
ανάγκες, αλλά συνιστά έκτακτη ανάγκη, που θα ολοκλη¬ 
ρωθεί σε δεδομένο χρονικό διάστημα, με την έννοια ότι 
δεν θα επαναληφθεί στο μέλλον, αλλά θα εξαντληθεί 
στο προκαθορισμένο χρονικό διάστημα. 

6. Καθορίζουμε τη συνολική αμοιβή στο ποσό των 
εξήντα χιλιάδων (60.000) ευρώ (συμπεριλαμβανομένου 
του τυχόν αναλογούντος Φ.Π.Α.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

-♦- 

Αριθμ. 45784/ΙΑ (2) 

Μετακινήσεις εκπαιδευτικών και μαθητών στο εξωτερι¬ 
κό στο πλαίσιο υλοποίησης ευρωπαϊκών προγραμ¬ 
μάτων και ευρωπαϊκών δραστηριοτήτων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του π.δ. 147/1976 «Περί Οργανισμού της 
Κεντρικής Υπηρεσίας Υπουργείου Εθνικής Παιδείας και 
Θρησκευμάτων», όπως συμπληρώθηκε με την υπ’ αριθμ. 
Φ.908/Η/7713/28.3.1981 (ΦΕΚ 168/Β') κοινή απόφαση των 
Υπουργών Συντονισμού, Προεδρίας Κυβερνήσεως και 
Εθνικής Παιδείας και Θρησκευμάτων «Περί συστάσεως, 
οργανώσεως και λειτουργίας στο Υπουργείο Παιδείας 
Δ/νσεως Ευρωπαϊκών Κοινοτήτων», όπως τροποποιή¬ 
θηκε και ισχύει με την υπ’ αριθμ. 17758/8.9.2005 κοινή 
υπουργική απόφαση (ΦΕΚ 1339/ΕΓ). 

2. Τις διατάξεις του άρθρου 14, παρ. 29 του ν. 2817/2000 
(ΦΕΚ 78/Α714.3.2000). 

3. Τις διατάξεις του άρθρου 2 παρ. 6 του ν. 2986/2002 
(ΦΕΚ 24/Α713.2.2002). 

4. Την υπ’ αριθμ. Φ.353.1/324/105657/Δ1/8.10.2002 Από¬ 
φαση Υφυπουργού Εθνικής Παιδείας και Θρησκευμάτων 
«Καθορισμός των ειδικότερων καθηκόντων και αρμοδι¬ 
οτήτων των Προϊσταμένων των περιφερειακών υπηρε¬ 
σιών Πρωτοβάθμιας και Δευτεροβάθμιας εκπ/σης, των 
Διευθυντών και Υποδιευθυντών των σχολικών μονάδων 
και ΣΕΚ και των συλλόγων των διδασκόντων» (ΦΕΚ 1340/ 
Β716.10.2002), όπως τροποποιήθηκε με την υπ’ αριθμ. 
353.1/1/4517/Δ1/17.1.2003 απόφαση Υφυπουργού Εθνικής 
Παιδείας και Θρησκευμάτων (ΦΕΚ 64/Β724.1.2003). 

5. Την υπ’ αριθμ. 1720/2006/ΕΚ απόφαση του Ευρωπαϊ¬ 
κού Κοινοβουλίου και Ευρωπαϊκού Συμβουλίου για τη 
θέσπιση του προγράμματος ΔΙΑ ΒΙΟΥ ΜΑΘΗΣΗ 2007- 
2013. 

6. Ότι από τις διατάξεις της παρούσας απόφασης 
δεν προκαλείται δαπάνη σε βάρος του κρατικού προϋ¬ 
πολογισμού. 

7. Την ανάγκη πραγματοποίησης μετακινήσεων εκ¬ 
παιδευτικών και μαθητών εκτός Ελλάδας, στο πλαίσιο 

υλοποίησης εγκεκριμένων ευρωπαϊκών προγραμμάτων 
και ευρωπαϊκών δραστηριοτήτων, αποφασίζουμε: 

Κατά τη διάρκεια του διδακτικού έτους είναι δυνατό 
να πραγματοποιούνται μετακινήσεις μαθητών και εκ¬ 
παιδευτικών σχολείων Α/θμιας και Β/θμιας Εκπαίδευσης 
στο εξωτερικό, στο πλαίσιο υλοποίησης εγκεκριμένων 
ευρωπαϊκών προγραμμάτων και ευρωπαϊκών δραστη¬ 
ριοτήτων. 

Για τις μετακινήσεις αυτές θα πρέπει να υπάρχει 
η έγκριση του Συλλόγου Διδασκόντων του σχολείου 
για τη διασφάλιση της συμμετοχής εκπαιδευτικών και 
μαθητών που υλοποιούν το εγκεκριμένο εκπαιδευτικό 
πρόγραμμα. 

Η έγκριση των εκπαιδευτικών αυτών επισκέψεων γί¬ 
νεται από τους Περιφερειακούς Διευθυντές Εκπαίδευ¬ 
σης των οικείων περιφερειών, οι οποίοι ενημερώνονται 
για τα σχολεία που υλοποιούν εγκεκριμένα ευρωπαϊκά 
προγράμματα από τις αντίστοιχες Εθνικές Μονάδες 
Συντονισμού. 

Μετά τη μετακίνηση, υποβάλεται από τους συμμετέ¬ 
χοντας εκπαιδευτικούς λεπτομερής έκθεση δραστη¬ 
ριοτήτων στον αρμόδιο Περιφερειακό Διευθυντή, στο 
ΥΠ.Ε.Π.Θ. - Δ/νση Ευρωπαϊκής Ένωσης - Τμήμα Β', καθώς 
και στην αντίστοιχη Εθνική Μονάδα Συντονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαΐου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 50180 (3) 

Επιδότηση ενοικίου έτους 2007 δικαιούχων 
του Οργανισμού Εργατικής Κατοικίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 (Φ.Ε.Κ 98/τ.Α') «Κω¬ 
δικοποίηση της νομοθεσίας για την Κυβέρνηση και κυ¬ 
βερνητικά Οργανα». 

2. Τις διατάξεις του π.δ. 368/89 (Φ.Ε.Κ 163/τ.Α') «Οργανι¬ 
σμός του Υπουργείου Εργασίας», όπως τροποποιήθηκαν 
και ισχύουν σήμερα. 

3. Τις διατάξεις του ν.δ. 2963/1954 «Περί ιδρύσεως 
Αυτόνομου Οργανισμού Εργατικής Κατοικίας» (ΦΕΚ 
195/τ. Α724.8.1954). 

4. Τις διατάξεις του κανονισμού «Περί προϋποθέσεων 
παροχής κατοικίας και δανείων υπό του Ο.ΕΚ.» (ΦΕΚ 
661/Τ.Β714.8.1971). 

5. Τις διατάξεις του άρθρου 1 του ν. 1849/1989 «Επέκτα¬ 
ση και συμπλήρωση των στεγαστικών προγραμμάτων 
του Οργανισμού Εργατικής Κατοικίας και άλλες διατά¬ 
ξεις» (ΦΕΚ 113/τ.Α78.5.1989). 

6. Τη διάταξη της παρ. 2 του άρθρου 33 του ν. 2224/1994 
«Ρύθμιση θεμάτων εργασίας, συνδικαλιστικών δικαιωμά¬ 
των, υγιεινής και ασφάλειας των εργαζομένων και ορ¬ 
γάνωσης Υπουργείου Εργασίας και των εποπτευόμενων 
από αυτό νομικών προσώπων και άλλες διατάξεις» (ΦΕΚ 
112/Τ.Α76.7.1994). 


7. Τις διατάξεις της παραγράφου 8 του άρθρου 20 του 
ν. 2874/2000 «Προώθηση της απασχόλησης και άλλες 
διατάξεις» (ΦΕΚ 286/τ.Α729.12.2000). 

8. Την υπ’ αριθμ. 50187/18.4.2001 απόφαση του Υφυ¬ 
πουργού Εργασίας και Κοινωνικών Ασφαλίσεων «Κα¬ 
θορισμός τρόπου και διαδικασίας για την διαπίστωση 
της ανεργίας των μακροχρόνια ανέργων για τη συμμε¬ 
τοχή στο πρόγραμμα επιδότησης ενοικίου» (ΦΕΚ 490/ 
τ.Β727.4.2001). 

9. Το υπ’ αριθμ. 26768/1945/3.4.2007 έγγραφο του Ο.Ε.Κ. 
με το οποίο μας υπέβαλε απόσπασμα πρακτικού της 
υπ’ αριθμ. 14/29.3.2007 συνεδριάσεως του Διοικητικού 
του Συμβουλίου. 

10. Τη διάταξη του άρθρου 22 του ν. 2362/1995 «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/τ.Α727.11.1995). 

11. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 175.000.000€ σε βάρος 
του προϋπολογισμού του Ο.Ε.Κ. έτους 2007 (ΚΑΕ 2112) 
και δεν απαιτείται για την αντιμετώπισή της κρατική 
επιχορήγηση. 

12 Το π.δ. 81/20.3.2002 «Συγχώνευση των Υπουργείων 
Εθνικής Οικονομίας και Οικονομικών στο «Υπουργείο 
Οικονομίας και Οικονομικών» (ΦΕΚ 57/Α721.3.2002). 

13. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/τ.Β') κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών», όπως τροποποιήθηκε με την υπ’ αριθμ. 5733/ 
ΔΙΟΕ 179/9.2.2006 (ΦΕΚ 204/Β') όμοια απόφαση, απο¬ 
φασίζουμε: 

Εγκρίνουμε το πρόγραμμα χορήγησης επιδότησης 
ενοικίου έτους 2007 σε δικαιούχους του Οργανισμού 
Εργατικής Κατοικίας (Ο.Ε.Κ.), καθορίζουμε τις κατηγο¬ 
ρίες των δικαιούχων, τα ποσά της επιδότησης και τους 
λοιπούς όρους και προϋποθέσεις όπως παρακάτω: 

1. Η οικονομική ενίσχυση θα παρέχεται σε όλους τους 
δικαιούχους του Ο.Ε.Κ. εργατοϋπαλλήλους και συνταξιού¬ 
χους που το ετήσιο καθαρό οικογενειακό τους εισόδημα 
οικονομικού έτους 2007 δεν υπερβαίνει τα 11.500 ευρώ. 

Το όριο του ανώτατου καθαρού οικογενειακού εισοδή¬ 
ματος, που καθορίζεται παραπάνω, προσαυξάνεται κατά 
2.000 ευρώ για κάθε ένα (1) προστατευόμενο παιδί. 

Ως ετήσιο οικογενειακό εισόδημα λαμβάνονται υπόψη 
τα πόσης φύσεως καθαρά εισοδήματα από οποιαδή¬ 
ποτε πηγή, όπως προκύπτουν από τη φορολογική δή¬ 
λωση του οικονομικού έτους 2007, πλην των εφ’ άπαξ 
αποζημιώσεων λόγω απόλυσης, της αποζημίωσης από 
ασφαλιστική εταιρεία λόγω ατυχήματος, των επιδομά¬ 
των ανεργίας, των τόκων καταθέσεων, των επιδομάτων 
παραπληγίας - τετραπληγίας, του επιδόματος τριών 
παιδιών, του επιδόματος των τυφλών, του επιδόματος 
απολύτου αναπηρίας, του επιδόματος πολυτέκνων, του 
επιδόματος ενοικίου που έλαβαν το προηγούμενο έτος, 
του επιδόματος τοκετού, τα αναδρομικά σύνταξης του 
προηγούμενου έτους, του εισοδήματος από εκποίηση 
περιουσιακών στοιχείων προηγούμενου έτους, του πο¬ 
σού του επιδόματος Κοινωνικής Αλληλεγγύης (Ε.Κ.Α.Σ.) 
και του ποσού που έλαβαν ως επιδότηση από προγράμ¬ 
ματα επιμόρφωσης και κατάρτισης. 

2. Το ποσό της επιδότησης καθορίζεται μηνιαίως, σε 
εκατόν δεκαπέντε (115) ευρώ για μεμονωμένα άτομα 

και έγγαμους δικαιούχους, σε εκατόν σαράντα (140) 
ευρώ για δικαιούχους με ένα (1) προστατευόμενο παιδί, 
σε εκατόν εξήντα πέντε (165) ευρώ για δικαιούχους με 
δύο (2) προστατευόμενα παιδιά και διακόσια δεκαπέντε 
(215) ευρώ για δικαιούχους με τρία (3) και τέσσερα (4) 
προστατευόμενα παιδιά. 

Το ανωτέρω ποσό των 215 ευρώ προσαυξάνεται κατά 
25 ευρώ μηνιαίως για κάθε ένα προστατευόμενο παιδί 
από το πέμπτο και άνω. 

3. Το ποσό της επιδότησης ενοικίου προσαυξάνεται 
κατά 50% ανά κατηγορία, για τους κατωτέρω δικαι¬ 
ούχους: 

α. Μακροχρόνια ανέργους καθώς και δικαιούχους που 
έμειναν άνεργοι λόγω καταγγελίας της σύμβασης εργα¬ 
σίας τους εντός του έτους 2007, εφόσον το διάστημα της 
ανεργίας τους είναι μεγαλύτερο των τριών (3) μηνών. 

β. Δικαιούχους που ήταν άνεργοι και μετακινήθηκαν 
εντός του έτους 2007 από τον τόπο της μόνιμης διαμονής 
τους και βρήκαν εργασία σε περιοχές άλλων Νομών. 

γ. Δικαιούχους που το καθαρό οικογενειακό τους ει¬ 
σόδημα οικονομικού έτους 2007 είναι μικρότερο των 
8.000 €. 

4. Οι δικαιούχοι των οποίων το καθαρό ετήσιο οικογε¬ 
νειακό τους εισόδημα υπερβαίνει τα ανώτατα όρια της 
κατηγορίας τους, όπως προσδιορίζονται σύμφωνα με 
την παράγραφο 1, δεν αποκλείονται από τη χορήγηση 
του επιδόματος ενοικίου, το ποσό όμως του επιδόματος 
που θα λάβουν είναι ίσο με τη διαφορά που προκύπτει, 
όταν από το καθορισθέν για την κατηγορία που ανήκουν 
όριο εισοδήματος, στο οποίο έχει προστεθεί το ετήσιο 
ποσό επιδόματος ενοικίου, αφαιρεθεί το ετήσιο καθα¬ 
ρό οικογενειακό τους εισόδημα, αρκεί η προκύπτουσα 
διαφορά να υπερβαίνει το 1/3 του ετήσιου ποσού του 
επιδόματος ενοικίου της κατηγορίας τους. 

5. Στους δικαιούχους που η μίσθωση της κατοικίας 
τους κατά το έτος 2006 είναι διάρκειας μικρότερης των 
12 μηνών, θα καταβάλλεται το ανάλογο ποσό επιδόμα¬ 
τος. Σε οποιαδήποτε περίπτωση που το υπολογιζόμε¬ 
νο ετήσιο ποσό επιδόματος προκύπτει μικρότερο των 
200 ευρώ, θα χορηγείται ποσό επιδόματος ίσο με 200 
ευρώ. Στους δικαιούχους που το ποσό του ενοικίου που 
έχει καταβληθεί είναι μικρότερο από το ποσό του επι¬ 
δόματος ενοικίου που αναλογεί στην κατηγορία τους, 
καταβάλλεται ποσό επιδόματος όσο και το ποσό του 
ετήσιου ενοικίου που κατέβαλαν. 

6. Στους δικαιούχους που έχει χορηγηθεί από τον 
Ο.Ε.Κ δάνειο ή κατοικία, καταβάλλεται επίδομα ενοικίου 
για όσους μήνες μίσθωναν κατοικία κατά το προηγού¬ 
μενο της υποβολής της αίτησης έτος και διακόπτεται 


η καταβολή του επιδόματος από την ημερομηνία υπο¬ 
γραφής της δανειακής σύμβασης ή της παραχώρησης 
της κατοικίας. 

7. Σε περίπτωση θανάτου του δικαιούχου μετά την 
υποβολή της αίτησης στο πρόγραμμα επιδότησης ενοι¬ 
κίου και πριν την έγκριση της επιδότησης, το επίδομα 
ενοικίου χορηγείται στα προστατευόμενα μέλη. Εάν ο 
δικαιούχος αποβιώσει μετά την έγκριση της επιδότησης, 
το επίδομα χορηγείται στα προστατευόμενα μέλη και 
σε περίπτωση που δεν υπάρχουν, χορηγείται στα μη 
προστατευόμενα παιδιά του. 

8. Οι δικαιούχοι πρέπει να πληρούν τις ασφαλιστικές 
και λοιπές προϋποθέσεις του κανονισμού «Περί προϋπο¬ 
θέσεων παροχής κατοικίας και δανείων υπό του Ο.Ε.Κ.» 
(υπ’ αριθμ. 30727/4815/4.8.1971 - ΦΕΚ 661/τ.Β'/14.8.1971), 
όπως τροποποιήθηκε μεταγενέστερα και ισχύει σήμε¬ 
ρα. Για τα μεμονωμένα άτομα, ισχύουν τα οριζόμενα 
στην υπ’ αριθμ. 50067/20.2.2006 (ΦΕΚ 264/τ.Β72.3.2006) 
απόφαση του Υπουργού Απασχόλησης και Κοινωνικής 
Προστασίας. 

Γ ια τους μακροχρόνια ανέργους ισχύουν τα οριζόμενα 
στην υπ’ αριθμ. 50187/18.4.2001 (ΦΕΚ 490/τ.Β'/27.4.2001) 
απόφαση του Υφυπουργού Εργασίας και Κοινωνικών 
Ασφαλίσεων. 

9. Χρόνο υποβολής των σχετικών αιτήσεων για τη 
χορήγηση της επιδότησης ενοικίου του έτους 2007, ορί¬ 
ζουμε το χρονικό διάστημα από 2.72007 έως 15.12.2007. 
Οι δικαιούχοι που είχαν επιδοτηθεί τα προηγούμενα 
χρόνια πρέπει να υποβάλλουν νέα αίτηση εντός της 
ανωτέρω προθεσμίας. 

10. Με απόφαση του Διοικητικού Συμβουλίου του Ο.Ε.Κ 
θα προσδιορισθούν τα δικαιολογητικά που θα συνοδεύ¬ 
ουν τις αιτήσεις και θα αποδεικνύουν την ύπαρξη των 
απαιτουμένων προϋποθέσεων. 

Αιτήσεις που δεν θα συνοδεύονται από τα προβλεπό- 
μενα δικαιολογητικά δεν θα παραλαμβάνονται από τις 
αρμόδιες Υπηρεσίες. 

11. Η επιδότηση αφορά ενοίκια που κατέβαλαν οι δι¬ 
καιούχοι για μίσθωση κατοικίας το έτος 2006 και θα 
καταβληθεί εφ’ άπαξ και εφόσον βέβαια θα πληρούνται 
οι νόμιμες προϋποθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαΐου 2007 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΒΑΣΙΛΕΙΟΣ Ν. ΜΑΓΓΙΝΑΣ 

